CELEX: 62011CA0247
Language: da
Date: 2014-04-10 00:00:00
Title: Forenede sager C-247/11 P og 253/11 P: Domstolens dom (Fjerde Afdeling) af 10. april 2014 — Areva mod Alstom SA, T&D Holding, tidligereAreva T&D Holding SA, Alstom Grid SAS, tidligere Areva T&D SA, Alstom Grid AG, tidligere Areva T&D AG og Europa-Kommissionen (Appel — konkurrence — kartel — markedet for projekter angående gasisoleret koblingsudstyr — datterselskabers ulovlige adfærd tilregnet deres moderselskaber — begrundelsespligt — solidarisk hæftelse for betaling af bøden — begrebet virksomhed — såkaldt »faktisk« solidarisk hæftelse — retssikkerhedsprincippet og princippet om individuelle straffe og sanktioner — proportionalitets- og ligebehandlingsprincippet

10.6.2014   
            
            
               DA
            
            
               Den Europæiske Unions Tidende
            
            
               C 175/3
            
         Domstolens dom (Fjerde Afdeling) af 10. april 2014 — Areva mod Alstom SA, T&D Holding, tidligereAreva T&D Holding SA, Alstom Grid SAS, tidligere Areva T&D SA, Alstom Grid AG, tidligere Areva T&D AG og Europa-Kommissionen
   (Forenede sager C-247/11 P og 253/11 P) (1)
   
   ((Appel - konkurrence - kartel - markedet for projekter angående gasisoleret koblingsudstyr - datterselskabers ulovlige adfærd tilregnet deres moderselskaber - begrundelsespligt - solidarisk hæftelse for betaling af bøden - begrebet virksomhed - såkaldt »faktisk« solidarisk hæftelse - retssikkerhedsprincippet og princippet om individuelle straffe og sanktioner - proportionalitets- og ligebehandlingsprincippet)
   2014/C 175/03
   Processprog: fransk
   
      Parter
   
   
      Appellanter: Areva (ved avocats A. Schild, C. Simphal og E. Estellon) (sag C-247/11 P), Alstom SA, T&D Holding SA, Alstom Grid SAS og Alstom Grid AG (sag C-253/11 P) (ved avocats J. Derenne, A. Müller-Rappard og M. Lagrue)
   
      De andre parter i appelsagen: Alstom SA, T&D Holding, tidligere Areva T&D Holding SA, Alstom Grid SAS, tidligere Areva T&D SA, Alstom Grid AG, tidligere Areva T&D AG (ved avocats J. Derenne, A. Müller-Rappard og M. Lagrue), Europa-Kommissionen (ved V. Bottka og N. von Lingen, som befuldmægtigede) og Areva (ved avocats A. Schild, C. Simphal og E. Estellon)
   
      Sagens genstand
   
   Appel af dom afsagt af Retten (Anden Afdeling) den 3. marts 2011 i de forenede sager T-117/07 og T-121/07, Areva m.fl. mod Kommissionen, hvorved Retten delvis frifandt Kommissionen i et søgsmål med påstand om annullation af Kommissionens beslutning K(2006) 6762 endelig af 24. januar 2007 om en procedure i henhold til artikel 81 [EF] og EØS-aftalens artikel 53 (sag COMP/F/38.899) — gasisoleret koblingsudstyr — tilsidesættelse af retten til forsvar — manglende overholdelse af begrundelsespligten — solidarisk hæftelse for betaling af bøden — tilregnelse af ulovlig adfærd
   
      Konklusion
   
   
               1)
            
            
               Punkt 3, andet led, i konklusionen i dom afsagt den 3. marts 2011 af Den Europæiske Unions Ret, Areva m.fl. mod Kommissionen (forenede sager T-117/07 og T-121/07), ophæves.
            
         
               2)
            
            
               Artikel 2, litra c), i Kommissionens beslutning K(2006) 6762 endelig af 24. januar 2007 om en procedure i henhold til artikel [81 EF] og EØS-aftalens artikel 53 (sag COMP/F/38 899 — Gasisoleret koblingsudstyr) annulleres.
            
         
               3)
            
            
               For overtrædelserne fastslået i artikel 1, litra b)-f), i beslutning K(2006) 6762 endelig pålægges Alstom SA en bøde på 27 795 000 EUR til solidarisk hæftelse med Alstom Grid SAS, og Areva SA, T&D Holding SA og Alstom Grid AG pålægges en bøde på 20 400 000 EUR til solidarisk hæftelse med Alstom Grid SAS.
            
         
               4)
            
            
               I øvrigt forkastes appellerne.
            
         
               5)
            
            
               Europa-Kommissionen bærer sine egne omkostninger i såvel sagerne i første instans som appelsagerne og betaler en femtedel af de af Areva SA, Alstom SA, T&D Holding SA, Alstom Grid SAS og Alstom Grid AG afholdte omkostninger i sagerne i første instans og appelsagerne.
            
         
               6)
            
            
               Areva SA, Alstom SA, T&D Holding SA, Alstom Grid SAS og Alstom Grid AG bærer fire femtedele af deres egne omkostninger i sagerne i første instans og appelsagerne.
            
         
      (1)  EUT C 211 af 16.7.2011.